
Naslov: Kostanjevica je zdaj spet bolj zanimiva za turiste
Napoved za voditelja:

V Kostanjevici na Krki že vrsto let v ospredje postavljajo turizem, kot najbolj perspektivno gospodarsko panogo. Vendar se je turistična ponudba najmanjšega slovenskega kraja in edinega, ki leži na otoku, zadnja leta vse bolj krčila. Svoja vrata so zapirali gostinski lokali, kraj je izgubil kulturno dvorano, novih napovedanih naložb v turistične zmogljivosti pa ni bilo. Zdaj se kot kaže nekaj le premika na bolje, saj so pobudo prevzeli mladi domačini.
H1: Osvežena in obogatena turistična ponudba Kostanjevice na Krki
H2: Obnovili in obogatili so več gostinskih lokalov, označili parkirišče za avtodome
H3: Letos lahko ob Krki gostje tudi šotorijo in uživajo v ponudbi beach bara
T- Iz Kostanjevice na Krki GORAN ROVAN /

X- Snemalec in montažer Jože Grajžl /

Kostanjevica je s svojim otokom, reko Krko, formo vivo, kostanjeviško jamo in okoliškimi vinogradi res idilična lokacija za tuje in domače turiste. Tem je letos na voljo tudi nekaj novosti. 
T- MARJAN JERELE /

X- Mestna čolnarna Kostanjevica na Krki /

»V Mestni čolnarni Kostanjevica na Krki poleg klasične ponudbe izposoje čolnov in vodenih izletov s kanujem smo letos pripravl novost. To je šotorišče ob reki Krki, imamo svoje šotore, lahko pa gostje pridejo tud s svojim.« 
Za novo podobo in kvalitetnejšo ponudbo se trudijo tudi novi najemniki kavarne Štraus, kjer ponujajo vse več sladic, med njimi tudi torto Kostanjevica, ki je narejena iz kostanjev. 
T- ROK VOVKO /

X- Kavarna Štraus /

»Radi bi dosegel to, kar pomeni blejska kremšnita za Bled, da bo to za Kostanjevco. Bi pa radi tudi ta kavarniški del kasneje vzdignili na nek nivo, ki ga Kostanjevica zasluži. Navsezadnje sem mnenja, da ima Kostanjevica velik potencial v turizmu.«
Tega mnenja je tudi ambiciozna ekipa mladih najemnikov, ki so temeljito obnovili picerijo in postavili še en začasni lokal na bregu reke Krke.
T- ŽAN COLARIČ /

X- Picerija in beach bar Otok /

»Želel smo ohrant kulturno dediščino Kostanjevice na Krki. Takšna je tud naša ponudba. Ponujamo tako vina kot tudi ostale sestavine naših pic ponujamo iz našega domačega lokalnega okolja. In smo se odločl obenem tudi za Beach bar Otok. To gre za bar na plaži.«
Po odprtju parkirišča za avtodome prihaja v Dolenjske Benetke tudi vse več kamperistov. In tem bo kmalu na voljo tudi urejeno postajališče za avtodome z vsemi priključki. V teh vročih dneh pa vabi tudi Krka, ki gostom ponuja prijetno ohladitev in možnost ribarjenja, veslanja in deskanja na vodi.
